google/wiki40b huggingface dataset:
Lucia (svätica)

Svätá Lucia (* 284(?), Syrakúzy – † 304) je jedna z katolíckych a pravoslávnych svätých. Uctievajú ju (ako jediného svätého) aj luteránski Švédi a Nóri. Je patrónkou slepých. Jej deň sa medzi katolíkmi oslavuje 13. decembra (pozri aj Lucia).
Uctieva sa dokázateľne od 5. storočia. Jej znakom sú oči.

Životopis

Pochádzala z dobre situovanej rodiny, ale rozdala svoj majetok i plánované svadobné veno chudobným. Udali ju úradom ako kresťanku, za čo podstúpila mučenícku smrť. Známa je legenda, podľa ktorej si vylúpila oči, aby sa nemusela vydať za pohanského ženícha, za čo ju Panna Mária obdarila ešte krajšími očami.

Tradícia

Tradícia, ktorá prišla zo Švédska a slávila sa 13. decembra. Symbolicky znamenala držanie nešťastia ďaleko od domu. Lucie boli oblečené v bielom a na tvári mali biely závoj. V jednej ruke mali kôš so sladkosťami a v druhej metličku z peria. Symbolicky bol vymetaný prach z domu.
Patrick Kluivert

Životopis

Narodil sa v Amsterdame v rodine, ktorá má predkov zo Surinamu a Curaçaa. Po roku v drese Schellingwoude sa stal členom mládežníckej akadémie Ajaxu. Už v mládežníckom veku reprezentoval svoju krajinu v jednotlivých vekových kategóriach. V roku 1994 sa stal členom prvého mužstva Ajaxu. Bol súčasťou tzv. zlatej generácie futbalistov Ajaxu zo začiatku 90. rokov. K ostatným hráčom tímu patrili tiež odchovanci klubu - Edgar Davids, Clarence Seedorf a Edwin van der Sar. Spolu získali titul v Lige majstrov v roku 1995. O dva roky neskôr v dôsledku Bosmanovho pravidla prestúpil do AC Miláno. Tu odohral len jednu sezónu, než sa presunul do katalánskeho klubu FC Barcelona.
V drese Barcy ho opäť viedol tréner Louis van Gaal, jeho učiteľ ešte z pôsobenia v Ajaxe. Kluivert utvoril úspešné útočné duo s Rivaldom a pomohol klubu získať titul v La Lige v roku 1999.
V roku 2004 odišiel do klubu anglickej Premier League Newcastle United. Tu hrával v útoku s Alanom Shearer a napriek ich streleckej potencii sa klub rozhodol Kluivertovi nepredĺžiť kontrakt. Neskôr nasledoval návrat do Španielska, kde hrával za Valenciu. Väčšinu jeho pôsobenia v tomto klube však bol zranený. Napriek úvahám o návrate do Ajaxu sa jeho novým klubom stal konkurenčný PSV Eindhoven, s ktorým podpísal ročnú zmluvu. Jeho posledným klubom bol francúzsky Lille OSC.
Porsche Carrera GT

Dizajn

Carrera GT je poháňaná 5,7-litrovým vidlicovým desaťvalcom, ktorý produkuje výkon 450 kW/612 koní, pričom pôvodný koncept bol predstavený s 5,5-litrovou verziou motora s výkonom 416 kW/558 koní. Porsche tvrdí, že zrýchlenie z 0 na 100 km/h zvládne Carrera GT za 3,9 sekundy a maximálna rýchlosť 330 km/h, aj keď cestné testy ukázali, že v skutočnosti môže zrýchliť z 0 na 100 km/h za 3,5 sekundy a z 0 na 200 km/h za 9,5 sekundy. Carrera GT má základných päť farebných schém, Guards Red (červená), Fayence Yellow (žltá), Basalt Black (čierna), GT Silver (strieborná) a Seal Grey (sivá). Voliteľné farby boli tiež továrensky dostupné. Tradičná 6-rýchlostná manuálna prevodovka je jedinou prevodovkou k dispozícii. Radiaca páka je z bukového dreva a tak "vzdáva úctu" radiacej páke používanej v pretekárskych modeloch 917 Le Mans. Vo svojom druhom roku výroby bola k dispozícii limitovaná edícia s karbónovou hlavicou radiacej páky.
Carrera GT má veľké bočné vstupy vzduchu, ktoré pomáhajú chladiť veľký motor V10 krytý karbónovou zadnou kapotou. Carrera GT je vybavená najnovšou uhlík-uhlík laminátovou (C/SiC) keramickou kompozitnou brzdovou sústavou s 380 mm prednými brzdovými kotúčmi SGL Carbon, ktoré pod 19" prednými a 20" zadnými diskami kolies majú pekný vzhľad. Podobne ako pri ostatných modeloch Porsche ako je napríklad 911, má Carrera GT elektronicky ovládaný zadný spojler, ktorý sa automaticky vysunie pri rýchlosti 110 km/h.
Majstrovstvá Karibiku vo volejbale

Majstrovstvá Karibiku vo volejbale sú najvyššie karibské podujatie národných tímov vo volejbale, ktoré riadi Karibská volejbalová asociácia (CAZOVA). Ich história siaha do roku 1991, kedy sa v Suriname konali prvé karibské majstrovstvá, spoločné pre kategóriu mužov i žien. Od roku 1996 prebiehajú s 2-ročnou periodicitou. V mužskej kategórii dominuje družstvo Barbadosu, v ženskej sú to Barbados a Trinidad a Tobago.
Turnaj tiež slúži ako kvalifikácia na kontinentálne podujatie severoamerického kontinentu – Majstrovstvá NORCECA.
Quai de Montebello

Poloha

Nábrežie leží na ľavom brehu oproti ostrovu Cité s katedrálou Notre-Dame. Začína na križovatke s Rue des Grands-Degrés, kde nadväzuje na Quai de la Tournelle a končí pri Rue du Petit-Pont, odkiaľ pokračuje Quai Saint-Michel. Na nábrežie vedú mosty Pont au Double a Petit-Pont.

Dejiny

Nábrežie nesie meno generála Jeana Lannese, vojvodu z Montebello (1769 – 1809), ktorý padol v bitke pri Asperne.
Harry Melling

Životopis

Ako päťročný navštevoval v sobotňajšie rána Divadelnú školu The Sue Nieto. V deviatich rokoch sa stal členom Mladej dramatickej skupiny Millfield a zahral si v muzikáloch Roberta Hymana House a Y3K.
Audignicourt

Polohopis

Audignicourt má rozlohu 5,66 km². Najvyšší bod je položený 154 m n. m. a najnižší bod 72 m n. m.

Obyvateľstvo

Audignicourt má 101 obyvateľov (2009).
Graf vývoja obyvateľstva:
Zdroje: INSEE
Boinville-en-Woëvre

Poloha

Obec má rozlohu 5,65 km². Najvyšší bod je položený 221 m n. m. a najnižší bod 194 m n. m.

Obyvateľstvo

Počet obyvateľov obce je 69 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hoagov objekt

Opis objektu

Okolo žltého jadra sa otáča takmer dokonalý kruh modrých hviezd, ktorý je od jadra zdanlivo úplne izolovaný. Modré sfarbenie kruhu spôsobujú mladé hviezdy, žlté jadro je zložené hlavne zo starších hviezd. To, čo vyzerá ako medzera medzi týmito hviezdnymi populáciami, môže v skutočnosti obsahovať viacero hviezdokôp a slabých hviezd, ktoré sú takmer neviditeľné. Ak si galaxiu predstavíme ako ciferník hodín, potom sa v pozícii 1 hodina nachádza v medzikruží zvláštny objekt – pravdepodobne ďalšia kruhová galaxia v pozadí. Hoagov objekt má šírku asi 120 000 svetelných rokov.

Teórie vzniku

Kruhové galaxie môžu vznikať rôznymi spôsobmi. Jedným z nich je kolízia s inou galaxiou. Niekedy jedna galaxia preletí cez druhú a zanechá za sebou „škvrnu“ hviezdnych formácií. V Hoagovom objekte sa však nenašli zvyšky druhej galaxie, čo vedie k predpokladu, že modrý kruh hviezd môže byť zvyškom galaxie, ktorá preletela blízko. Táto udalosť sa stala asi pred 2 až 3 miliardami rokov. Objaviteľom tejto nezvyčajnej galaxie je Arthur Hoag, ktorý sa najskôr domnieval, že ide o planetárnu hmlovinu. Neskôr zmenil názor a to, že ide o kruhovú galaxiu, sa potvrdilo pozorovaniami v 70-tych rokoch 20. storočia. Galaxia je od nás vzdialená 600 miliónov svetelných rokov.
Svídnice (okres Chrudim)

Dejiny

Svídnice dostala meno od pobrežného porastu "svídy" - voda tečúca medzi svídy.
Prvá písomná zmienka o obci pochádza z roku 1349. Svídnice patrila k podlažickému kláštoru minoritského rádu sv. Jakuba, ktorý založil Jaroš Lacembok z Chlumu, ako uvádza archív z roku 1472. V roku 1564 bola Svídnice pričlenená k panstvu sečskému. Na sklonku 17. storočia zriadil pod Práčovom Josef František Schoenfeld rybník. V roku 1714 bola zriadená pri rybníku papiereň. Prvým papiernik bol Peter Seifert. Roku 1739 papiereň vyhorela. V roku 1754 získal papiereň vo verejnej dražbe Antonín Ritschel z Lužického Budyšína. V papierni pracovalo 6 vyučencov a 3 učni. Vyrábal sa tu kancelársky, obalový a poštový papier. Hlavnou surovinou boli handry, ktoré zbierali po dedinách "hadrníci". Ritschel prevádzkoval papiernické výrobu do roku 1838. Po jeho smrti odkúpil objekt za 23 tisíc zlatých svídnický mlynár Jozef Jeřábek. Výrobu zlepšil a odovzdal ju synovi, ktorý bol vyučený papiernik. Neskôr výroba zaostávala a preto bol pri papierni zriadený mlyn. V roku 1854 objekt vyhorel a za sedem rokov nato papiernické výroba zanikla. Horný svídnický mlyn, ktorý bol po zániku papierne v prevádzke, bol aj naďalej nazývaný "Papiereň". Po druhej svetovej vojne rybník aj mlyn zanikli v súvislosti s budovaním práčovskej retenčnej nádrže.
Perióda (matematika)

Prevod periodických čísiel na zlomok

Prevod periodického čísla na zlomok nie je komplikovaný. Vypočítame ho nasledovnou metódou: 
Pri dlhšej perióde sa namiesto 10x použije 100x, 1000x, 10000x - toľko núl, aká je dĺžka periódy.
Napr.:
Danne-et-Quatre-Vents

Poloha

Obec má rozlohu 7,2 km². Najvyšší bod je položený 379 m n. m. a najnižší bod 205 m n. m.

Obyvateľstvo

Počet obyvateľov obce je 596 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aleksander Barkov

Hráčska kariéra

15. júla 2013, Barkov podpísal svoju prvú NHL zmluvu s Floridou Panthers. 3. októbra 2013 sa stal najmladší hráč od roku 1967, ktorý strelil gól v NHL, proti svojmu krajanovi Karimu Lehtonenovi z Dallasu Stars vo veku 18 rokov a 31 dní a stal sa tak aj zároveň najmladším hráčom z Fínska, ktorý v NHL skóroval. Jordan Staal predtým držal tento rekord, on svoj prvý NHL gól strelil vo veku 18 rokov a 32 dní.
Uprostred úspešnej sezóny 2015/2016,  si Florida Panthers podpísala Barkova na šesť rokov a Barkov si tak prilepší o 35,4 miliónov dolárov.

Medzinárodné

2. januára 2012, počas štvrťfinálového zápasu proti Slovensku sa Barkov stal druhý najmladší hráč, ktorý strelil gól na majstrovstvách sveta juniorov vo veku 16 rokov a 4 mesiace. Rekord drží Viktor Alexandrov z Kazachstanu, ktorý v roku 2001 skóroval vo veku 15 rokov.

Osobný život

Otec Barkova, Aleksander, hral hokej v Rusku, Taliansku a Fínsku. Oľga, matka Barkova, bola basketbalová hráčka Ruska.  Barkov má jedného staršieho brata Juriho.
Ghost Ranch

Ghost Ranch (Ranč duchov) je rezervácia a vzdelávacie centrum o rozlohe 85 km² (21 000 akrov), ležiace v Novom Mexiku (USA). Súčasťou tejto oblasti je aj svetovo známa paleontologická lokalita, na ktorej boli objavené pozostatky mnohých známych triasových dinosaurov. 
Prvé vykopávky tu prebiehali už od roku 1885; najznámejším objavom však bolo odkrytie viac než tisíc kostier malého dravého dinosaura rodu Coelophysis v roku 1947. Vďaka tomuto objavu patrí spomínaný rod k najlepšie preskúmaným dinosaurom. Objaviteľom bol slávny americký paleontológ Edwin H. Colbert. V roku 2007 boli v tunajšej Hayden Quarry objavené fosílie jedného z primitívnych dinosauromorfov druhu Dromomeron romeri.
Introvert

Introvert (z lat. intro = vnútri, versio = obracať) je človek, ktorý sa obracia do „svojho vnútra“, zameriava sa na svoj vlastný vnútorný svet, v ktorom prevláda fantázia a predstavivosť. Vlastnosť byť introvert sa volá introverzia. Ľudia introverti bývajú premýšľaví, mlčanliví, snažia sa zachovať si odstup od ostatných ľudí a navonok sa javia ako nespoločenskí. To, že je niekto introvert, neznamená, že sedí niekde smutný v kúte. Introvert nevyhľadáva masové koncerty, festivaly a miesta, kde sa zdržuje veľké množstvo ľudí. 
Z psychologického hľadiska je opak extroverta.
Ferrières-les-Bois

Poloha

Obec má rozlohu 4,17 km². Najvyšší bod je položený 302 m n. m. a najnižší bod 224 m n. m.

Obyvateľstvo

Počet obyvateľov obce je 325 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kožany

Kultúra a zaujímavosti

V obci sa nachádza národná kultúrna pamiatka grékokatolícky drevený chrám – Cerkov Stritiňa Hospoda (Stretnutia Pána) so Simeonom z roku 1698. Steny lode a svätyne sú vyzdobené výjavmi z Nového zákona. Zvon z roku 1406 patrí k najstarším na východnom Slovensku. Pamiatka bola obnovená v roku 2004 v rámci projektu Obnovme si svoj dom. Cerkev stále slúži svojmu liturgickému účelu, nedeľné bohoslužby sú o 8:00.
Bize-Minervois

Poloha

Obec má rozlohu 20,8 km². Najvyšší bod je položený 323 m n. m. a najnižší bod 34 m n. m.

Obyvateľstvo

Počet obyvateľov obce je 1072 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Waldshut (krajinský okres)

Geografia

Okres Waldshut pokrýva južná časť pohoria Schwarzwald (Čierny les). Väčšiu časť hranice so Švajčiarskom tvorí rieka Rýn.
5768 Pittich

(5768) Pittich je planétka, ktorú fotograficky objavil Edward Bowell v noci 3./4. októbra 1986 na observatóriu Anderson Mesa (Lowell Observatory) v Arizone. Je pomenovaná po slovenskom astronómovi Eduardovi M. Pittichovi.

Objav a pomenovanie

Planétka sa v čase objavu nachádzala v severozápadnej časti súhvezdia Baran (Aries), iba 38' juhovýchodne od jasnej hviezdy  Ari (Hamal, +2,0 mag), mala zdanlivú fotografickú jasnosť +17,2 mag a bola 38. planétkou objavenou v prvej polovici októbra 1986. Svedčí o tom aj jej predbežné označenie 1986 TN₁, ktoré dostala krátko po objave. Planétka bola na observatóriu Anderson Mesa pozorovaná iba v 2 nociach a celkovo boli zmerané 4 pozície, neskôr zaslané do MPC. Naposledy bola planétka pozorovaná v noci 4./5. novembra 1986. Očíslovanie planétky bolo zverejnené v cirkulári MPC č. 22802 vydanom dňa 29. novembra 1993.
Planétka je pomenovaná po pracovníkovi Astronomického ústavu SAV v Bratislave Eduardovi M. Pittichovi (nar. 1940), ktorý pracuje v oblasti dynamiky a vývoja komét a zaoberá sa pohybmi prachových častíc po heliocentrických dráhach ovplyvnených tlakom žiarenia. Zaslúžil sa o vybudovanie Astronomického a geofyzikálneho observatória v Modre-Pieskoch a je tiež známy ako autor populárno-vedeckých kníh. Meno planétky sa stalo oficiálnym po zverejnení v cirkulári MPC č. 27460 vydanom dňa 1. júla 1996 Medzinárodnou astronomickou úniou.

Dráha

Planétka obieha okolo Slnka v strednej vzdialenosti 355 mil. km po takmer kruhovej dráhe s dobou obehu 3,66 roku (1336 dní). K Zemi sa približuje na minimálnu vzdialenosť 187 mil. kilometrov a jej veľkosť je odhadovaná na 10 km.
Lesterps

Poloha

Obec má rozlohu 36,03 km². Najvyšší bod je položený 275 m n. m. a najnižší bod 170 m n. m.

Obyvateľstvo

Počet obyvateľov obce je 481 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Melanippos (syn Agria)

Melanippos (starogr. Μελάνιππος – Melanippos, lat. Melanippus) je v gréckej mytológii syn Agria z Kalydónu.
Melanippos bol synom Agria, brata kalydónskeho kráľa Porthaóna a bratom Thersita, Onchésta, Prothoa, Keleutora a Lykópea. Keď na trón v Kalydóne po Porthaónovi nastúpil jeho syn Oineus, Melanippos a jeho bratia ho zvrhli, uväznili a na trón dosadili svojho otca. Oinea ale po rokoch oslobodil argejský kráľ Diomédes, ktorý Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil.
Podľa antického autora Apollodora z Atén sa tieto udalosti odohrali pred trójskou vojnou, zatiaľ čo iní autori uvádzajú, že Diomédes oslobodil Oinea po návrate z Tróje.
Torvilliers

Poloha

Obec má rozlohu 12,11 km². Najvyšší bod je položený 254 m n. m. a najnižší bod 120 m n. m.

Obyvateľstvo

Počet obyvateľov obce je 860 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Breuilpont

Poloha

Obec má rozlohu 12,21 km². Najvyšší bod je položený 137 m n. m. a najnižší bod 46 m n. m.

Obyvateľstvo

Počet obyvateľov obce je 1 181 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
David Stirling

Mladosť a raná kariéra

Stirling sa narodil na farnosti Lecropt v Pertshire. Bol synom brigádneho generála Archibalda Stirlinga z Keiru a Margaret Fraserovej, dcéry Simona Frasera (potomok anglického kráľa Karla II.). Študoval v Ampleforth College a Trinity College na Cambridgeskej univerzite. V dobe, keď vypukla druhá svetová vojna sa pripravoval na výstup na Mount Everest.

Druhá svetová vojna

24. júla 1937 bol z vysokej školy povolaný do Scots Guards, kde absolvoval dôstojnícky kurz. V júni 1940 sa prihlásil ako dobrovoľník do novovytvorených jednotiek Commandos (No.8 Commando) pod velením podplukovníka Roberta Laycocka. Táto jednotka bola nasadená do bojov o Krétu na prelome mája a júna 1941, a neskôr do bitky s Vichystickými vojskami v Palestíne pri rieke Litani, kde utrpela ťažké straty. Aj poz zrušení tejto jednotky 1. augusta 1941 Stirling stále veril, že aj napriek prevažujúcemu spôsobu mechanizovaného boja, ktorý na bojiskách dominoval, dokáže menšia diverzná skupina vďaka momentu prekvapenia spôsobovať nepriateľom citeľné škody.
Stirling si bol vedomý toho, že nebude ľahké presadiť tento nápad u vedenia. Pokúšal sa rôznymi spôsobmi dostať na veliteľstvo Blízkovýchodných síl v Káhire v snahe stretnúť sa s náčelníkom armády Claudom Auchinleckom. Pri svojom druhom pokuse vniknúť do budovy stretol zástupcu veliteľa generála Ritchieho. Vysvetlil mu svoj nápad a Ritchie presvedčil náčelníka štábu, aby povolil Stirlingovi vytvorenie novej zvláštnej jednotky. Jednotka bola pomenovaná oddiel L, brigáda špeciálnej vzdušnej služby (L detachment, Special Air Service Brigade).
Po prvej neúspešnej akcii, kedy počas operácie Crusader 16. novembra 1941 34 z jeho 55 mužov zahynulo alebo bolo zajatých v dôsledku nepodareného výsadku. Nezdar spôsobila nepriazeň počasia, hlavne silný vietor, ktorý ich prinútil pristáť mimo plánované pristávacie plochy. Zvyšok sa podaril zachrániť vďaka hliadkam hĺbkového prieskumu Long Range Desert Group (LRDG). Stirling sa následne rozhodol, že najúčinnejší spôsob ako sa prepravovať, je v noci a po zemi. Zorganizoval ďalšie útoky na letiská. Používal pri tom upravené terénne vozidlá Jeep americkej výroby s dodatočne inštalovanými guľometmi Vickers K. V januári 1943 ho zajali Nemci. Štyrikrát z väzenia utiekol. Následne bol väznený na zámku Colditz, kde ostal do konca vojny. Po jeho zajatí prevzali velenie SAS jeho brat Bill Stirling a Blair 'Paddy' Mayne.
SAS za 15 mesiacov pred Stirlingovým chytením zničila cez 250 nepriateľských lietadiel na zemi, desiatky ciest a železníc a z boja vyradila stovky vozidiel.

Neskoršie aktivity

Po vojne sa venoval predaju zbraní hlavne do Arabských zemí. Podieľal sa na neúspešnom pokuse o odstránenie Muammara al-Kaddáfího v rokoch 1970 až 1971. Z obavy pred prílišnou mocou britských pracovných odborov vytvoril organizáciu GB75, ktorá mala chrániť záujmy krajiny v prípade celoštátneho generálneho štrajku.
Kavečany (stredisko)

Kavečany sú lyžiarske stredisko nachádzajúce sa severozápadne od centra Košíc v mestskej časti Kavečany.
Larret

Poloha

Obec má rozlohu 5,58 km². Najvyšší bod je položený 347 m n. m. a najnižší bod 229 m n. m.

Obyvateľstvo

Počet obyvateľov obce je 55 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Laure

Poloha

Obec má rozlohu 6,89 km². Najvyšší bod je položený 331 m n. m. a najnižší bod 290 m n. m.

Obyvateľstvo

Počet obyvateľov obce je 538 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Svätá stolica

Svätá stolica alebo Svätý stolec alebo Apoštolská stolica alebo Apoštolský stolec označuje rímskeho pápeža resp. úrad pápeža – rímskeho biskupa a hlavy katolíckej cirkvi (vychádzajúci z apoštolskej tradície sv. Petra). Väčšinou (nie však vždy) zahŕňa aj Rímsku kúriu na čele s kolégiom kardinálov.
V kánonickom práve má pojem Svätá stolica dvojaký význam: podľa kánonu 361 CIC sa v širšom zmysle pod menom Apoštolská alebo Svätá stolica „rozumie nielen Rímsky veľkňaz, ale ak z povahy veci alebo z kontextu nevyplýva iné, aj Štátny sekretariát, Rada pre verejné záležitosti Cirkvi a iné ustanovizne Rímskej kúrie,“ teda všetky úrady, ktoré pápežovi pomáhajú pri správe rímskokatolíckej cirkvi. V užšom zmysle pojem zahŕňa predovšetkým najvyššiu učiteľskú, zákonodarnú, súdnu, kňazskú a správnu moc pápežského úradu v rímskokatolíckej cirkvi (kánony 113 § 1, 359, 364, 1354 § 3 a 1404).
Svätá stolica je ako právnická, resp. „zo samého božského nariadenia“ (ex ipsa ordinatione divina, CIC 13) morálna osoba subjektom medzinárodného práva, a to ako najvyšší reprezentatívny orgán Katolíckej cirkvi na svete a ako držiteľka suverenity štátu Vatikán. Ako taká nadväzuje Svätá stolica (zastúpená Štátnym sekretárom) diplomatické vzťahy so štátmi a medzinárodnými organizáciami.
Pojem sa často používa aj na označenie sídla pápeža, teda Vatikánu, ale z právneho hľadiska sú Vatikán (územie, štát) a Svätá stolica dve rôzne veci. V minulosti sa ako Svätá stolica označovali aj sídla iných významných biskupstiev. V priebehu 19. storočia sa však od tohto označovania upustilo. Ako jediné na svete (okrem Ríma) dodnes používa titul Svätá stolica Mohučské arcibiskupstvo.
Placé

Poloha

Obec má rozlohu 25,25 km². Najvyšší bod je položený 201 m n. m. a najnižší bod 108 m n. m.

Obyvateľstvo

Počet obyvateľov obce je 339 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Routier

Poloha

Obec má rozlohu 11,27 km². Najvyšší bod je položený 304 m n. m. a najnižší bod 190 m n. m.

Obyvateľstvo

Počet obyvateľov obce je 254 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mesplède

Poloha

Obec má rozlohu 11,47 km². Najvyšší bod je položený 210 m n. m. a najnižší bod 100 m n. m.

Obyvateľstvo

Počet obyvateľov obce je 320 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Počítačová grafika

2D počítačová grafika

Existujú dva základné prístupy k 2D grafike: vektorová a rastrová grafika. Vektorová grafika ukladá presné geometrické dáta, napríklad súradnice bodov, prepojenia medzi bodmi (úsečky, krivky) a výplne tvarov. Väčšina vektorových grafických systémov umožňuje použiť štandardné tvary ako kruh, štvorec a pod. 
Naopak základom rastrovej grafiky je pravidelná sieť pixelov, organizovaná ako dvojrozmerná matica bodov. Každý pixel nesie špecifické informácie, napríklad o jase, farbe, transparentnosti bodu, alebo kombináciu týchto hodnôt. Obrázok v rastrovej grafike má obmedzené rozlíšenie, ktoré sa udáva počtom riadkov a stĺpcov. Dnes sa často kombinuje rastrová a vektorová grafika v súborových formátoch ako PDF alebo SWF.
Kombinácia vektorovej a rastrovej grafiky sa označuje ako metagrafika.

3D počítačová grafika

3D grafika je príbuzná vektorovej 2D grafike. Tiež pracuje so súradnicami bodov a informáciami o úsečkách, krivkách a plochách, ale dáta sú uložené v trojrozmernom koordinačnom systéme. Z týchto trojrozmerných dát reprezentujúcich teleso je potom renderovaný 2D obrázok. 
Rôznymi technikami sa dajú v 3D grafike vytvoriť veľmi realisticky vyzerajúce obrázky vďaka verné simuláciu svetelných a optických javov ako sú tieň, odraz svetla, lom svetla alebo kaustika. Pokročilé vývojové nástroje umožňujú aj realistické animácie vrátane pohybov odevu, vlasov, vodnej hladiny a simulácia fyzikálnych javov ako je gravitácia a odrazy.

ASCII art

ASCII art je jedným z najstarších odvetví počítačovej grafiky. Spočíva v reprezentáciu obrázkov a ďalších grafických prvkov pomocou písmen a znakov tabuľky ASCII. Základy tejto umeleckej disciplíny vznikli už v 19. storočia s prvými písacími strojmi a od 60 rokov sa s rozšírením počítačov a najmä ich periférií určených pre tlač stal rozšírenejším.

Formáty grafických súborov

Formátom grafického súboru rozumieme spôsob záznamu obrázku do súboru (vlastný spôsob kódovania obrázku) a komprimačnú metódu.
Féchain

Poloha

Obec má rozlohu 5,14 km². Najvyšší bod je položený 71 m n. m. a najnižší bod 31 m n. m.

Obyvateľstvo

Počet obyvateľov obce je 1 834 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ouroux-sur-Saône

Poloha

Obec má rozlohu 22,62 km². Najvyšší bod je položený 197 m n. m. a najnižší bod 171 m n. m.

Obyvateľstvo

Počet obyvateľov obce je 3 000 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Moulins-Saint-Hubert

Poloha

Obec má rozlohu 8,14 km². Najvyšší bod je položený 343 m n. m. a najnižší bod 172 m n. m.

Obyvateľstvo

Počet obyvateľov obce je 173 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Achille van Acker

Životopis

Pôsobil v odborovom hnutí, počas 2. svetovej vojny v protifašistickom odboji. V povojnovom období bol ministerským predsedom vo viacerých vládach Belgicka: v rokoch 1945 – 46 sa podieľal na obnove krajiny a v rokoch 1954 – 58 na zlepšení vzťahov medzi ľavicou a kráľovským dvorom.